HILLSONG TV
Positsioneeritud - eelisseisundisse asetatud 1/1
Oled sa vahel tundnud, et tahaksid teha
enamat teiste aitamiseks?
Kas oled tundnud end piiratuna oma positsiooni tõttu?
Kui su võimuses oleks aidata kedagi ükskõik mil viisil,
mida sa teeksid?
Täna kõnelen ma õiglasest omandiõigusest.
Sellest, kuidas ollakse positsioneeritud olema õnnistuseks.
Usun, et paljud teist on kuulnud genotsiidist,
mis toimus Aafrikas, Rwandas. Ainuüksi mälestuspaika külastada
oli õõvastav. Kigali linnast mööda sõites
võis näha inimesi üksi seismas keset põldusid.
Nad seisid seal lihtsalt liikumatult paigal.
Inimesed olid justkui maa külge kinni naelutatud.
Kohalikud on pannud sellisele nähtusele nime - jõude olemine.
Paljud neist, kes niimoodi liikumatult paigal seisavad,
on näinud pealt oma perekondade mõrvamist.
Nad on kaotanud oma kodud. Seda kõike on raske ette kujutada.
Inimesed seisavad üksikult põldudel, sest neil pole kuskile minna.
Nad on kõigest ilma jäänud. Nad seisavad liikumatult paigal.
Ka tagasiteel meie Cape Town Hillsongi kogudusest võib
märgata ühes paigas inimesi seismas jõude.
Inimesed seisavad ühel tänavanurgal paigal hommikust õhtuni.
Olen küsinud, et miks need inimesed seal seisavad.
Mulle on vastatud, et nad ootavad tööd.
Vahel tulevad sinna farmerid ja pakuvad inimestele tööd.
Nii mõnedki seisavad seal terve päeva selleks,
et oma peret toita.
Need inimesed pole laisad, nad seisavad jõude,
et oodata tekkivat võimalust.
Jeesus räägib ühe loo, kus on samad tingimused.
Ta räägib loo inimestest, kes seisid jõude.
Ta räägib neile inimesest, kes oli positsioneerunud
õnnistust tooma ja võimalust pakkuma.
See võimaluse pakkuja oli maaomanik.
Jeesus rääkis tihti Taevariigist maaomanike näitel.
Ta tegi seda selleks, et inimesed mõistaksid Jumalariiki.
Jeesus rääkis loo mehest, kes leidis põllult aarde.
See mees kasutas tarkust ega rääkinud sellest kellelegi.
Ta ostis selle põllu endale. Õigusega, mis tal peale ostu
põllu üle oli, pääses ta ligi ka varandusele,
mida selles põllus oli.
See on lugu, mille Jeesus rääkis. Pidage meeles, et tänase sõnumi
nimi on 'positsioon õnnistusele ehk õiglase omandiõigus'.
Mt 20:1 on kirjas: "Taevariik on majaisanda sarnane,
kes läks varahommikul välja palkama töötegijaid oma viinamäele.
Kui ta oli töölistega päevapalga kokku leppinud ühele teenarile,"
Teenar on õiglane palk ühe täistööpäeva eest.
See on õiglane and ja hüvitis terve tööpäeva eest.
Ta leppis nendega kokku palga osas. Ta oli mees, kes pidas kinni sõnast.
Teenar tööpäeva eest.
Peale seda läkitas ta nad oma viinamäele.
"Ja kui ta läks välja kolmandal tunnil, nägi ta turul teisi jõude seismas"
Ütleme kõik koos:"jõude".
"ja ta ütles neilegi: Minge ka teie viinamäele,
ja ma annan teile, mis iganes õiglane!”
Ta oli õiglane maaomanik. Ta tegi seda, mida ta oli lubanud
ja mis oli ka õiglane. "Ja need läksid.
Taas läks ta välja kuuendal ja üheksandal tunnil
ning tegi nõndasamuti." See oli keskpäeval
ja kell 3 peale lõunat. "Aga kui ta üheteistkümnendal
(töö)tunnil välja läks, leidis ta teisi seisvat jõude
ja ütles neilegi: Mis te siin kogu päeva jõude seisate?
Nad ütlesid talle: Meid ei ole keegi palganud.”
Ta ütles neile: Minge ka teie viinamäele!”
Mis iganes on õiglane, selle palga saate teiegi.
Maaomanik oli positsioneerunud tooma võimalusi ja olema õnnistuseks.
Pidage seda meeles! Lugu algab vara hommikul,
kus maaomanik läks välja.
Ta läks hommikul jõude seisvate inimeste juurde,
et anda neile õiglane palk tööpäeva eest.
3 tundi hiljem, tegi ta sama ka teistele.
Niisamuti ka kell 5 peale lõunat läks ta välja, et anda inimestele
õiglane palk 1 tunni töö eest. Selle kohta on ka Jeesus öelnud:
"aga paljud esimesed jäävad viimasteks ja viimased saavad esimesteks."
Maaomanik oli valmis õnnistama ka neid, kes töötasid vaid ühe tunni.
Viimased inimesed said sama palga kui need,
kes alustasid hommikul kell 06.00. Kuidas sulle meeldiks tööle minna
vaid üheks tunniks ja saada selle eest terve päeva palga?
Inimloomus pole sellest ajast saati muutunud.
Need, kes olid kauem töötanud ja terve päeva kuumust kannatanud,
tõstsid häält selle pärast. Inimesed pahandusid, kuna keegi
teine sai rohkem kui nemad. Need viimased on töötanud
ainult ühe tunni, ent sina oled teinud nad võrdseks meiega,
kes me oleme kandnud päeva koormat ja lõõska!”
Isand aga vastas ühele nendest: Sõber, ma ei tee sulle ülekohut!
Kas sa ei leppinud minuga kokku terve tööpäeva palgale?
(ehk ühele teenarile)
Võta oma palk ja mine oma teed,
aga sellele viimasele tahan ma anda nagu sullegi!
Kas ma ei tohi enese omaga teha, mida tahan?
Või on sinu silm kade, et mina olen hea?”
Kadedus on tahta midagi, mis kellelgi teisel on.
Kadedus võib olla sügavalt juurdunud inimesse.
On ka pinnapealsemat kadedust. Näiteks kui keegi viib lapselapsed
Disneylandi ilma sinuta.
Kadetsemine on aga tahtmine, et teisel poleks seda, mis tal on.
Need on kaks eri asja.
Maaomanik küsis: "või on sinu silm kade,
et mina olen positsioneerunud tegema head?
Mõtleme kristlikust vaatenurgast.
Võime hakata vaatama halvasti inimesele, kel on enam kui meil.
Näiteks kui keegi elab paremas majas kui meie.
Võime hakata mõtlema maailma meelsuses ja öelda,
et see on ülekohtune meie suhtes. Ma ei taha, et me hetkel mõtleksime
seda materiaalses mõttes. Mõtleme positsioonile hetkeks.
Võrdleme kahte meest. Üks ütles:
"kas ma ei tohi enese omaga teha, mida tahan?"
Ma ei tea paljusid, kes saaksid teha seda, mida nad soovivad
seoses sellega, mida Jumal on nende südamesse pannud.
Enamus inimesi on positsioonis, kus nad teevad,
mida nad parasjagu teha saavad.
Kas poleks mitte parem uskuda sellesse, et oled pea ja mitte saba?
Parem on uskuda Jumala tahtesse õnnistada, kui olla koorma all
ning püüda oma jõus pingutada.
Uskudes Jumalasse võid ka loota, et Tema juhtimises saad osa sellest,
mida igatsed.
Vahel võime olla häälestunud nagu need, kes varem tööle asusid.
Otsime oma õigust.
Palvetan, et meie meelsus võiks sellest erineda.
Lahkusel on tegelikult vähe pistmist sellega, palju meil on.
Me kõik oleme kuulnud õnnetustest, mis toimusid New Yorgis,
New Jersey's ja idarannikul.
Läbi nende olukordade on tulnud esile palju võimsaid tunnistusi.
Ka meie kogudus on saanud seal paigas abiks olla.
Ma räägin teile, mille kuulmine puudutas mind.
Uudistes olid pildid vabatahtlikest, kes olid läinud kannatanuid aitama.
Vabatahtlikud läksid välja hoolimata kehvadest ilmaoludest.
Need inimesed olid meie kogudusest. Üks läks välja oma 30ndal sünnipäeval.
Vaadake, mida Biju Mumbaist meie New Yorgi koguduse pastor
Carlile kirjutas. Sõnumi sisu oli:
"Tere Carl! Me tuleme oma vabatahtlikega
teile appi Mumbaist. Kas me tohime seda teha kiriku abiga?"
Vaadake, mida Carl vastas. "See on meie mees Indiast!
Olenemata kõigest vaesusest Indias, tulevad nad meile appi.
Lahkus on tõesti südamehoiak ega sõltu sellest,
kui palju kellelgi on."
See tõesti on nii!
Lahkus on südamehoiak. See maaomanik oli oma südame
häälestanud õnnistavaks. Näeme ka ajaloost,
et inimesed võivad olla kinni materiaalsetes asjades
ning käituda väga ebaõiglaselt. Mõnede inimeste puhul
paistab silma vaid ahnus ja isekus. Inimesi kontrollitakse
oma vara kaudu. Paljudes paikades sümboliseerivad
maaomanikud inimestele orjust.
Mis siis, kui me oleksime hoopis inimesed,
kes toovad õnnistusi teistele inimestele läbi selle,
mida Jumal meie südamesse paneb.
Me võime olla teistele tee Jumala tundmaõppimiseks.
Inimesed on võimaluste puudumise tõttu halvatud!
Mitte sellepärast, et nad oleksid laisad.
On palju neid inimesi, kes tunnevad, et nad tegelikult
ei tee seda, mis nende südames põleb.
Loodatavasti aga teed, mida hetkel saad.
Seda kutsutakse lahkuseks. Inimene ei saa olla lahke
millegagi, mida tal pole.
Kui rendid maja, ei saa sa seda anda kellelegi
öeldes: "ma andsin ära su maja." Sa pead eelnevalt maja omama,
et seda ära anda. 2 Kr 8:12 räägib andmisest.
"Sest kui on olemas valmidust, siis on see meeldiv selles,
mis kellelgi on, mitte selles, mida tal pole."
Teisisõnu saame me olla lahked selles, mis meile kuulub.
Võtame näiteks vaese lesknaise. Lahkus oli südamehoiak.
Me võime olla häälestunud kui õiglased maaomanikud.
Me oleme pea, mitte saba.
Me oleme välja jagajad, mitte teistelt laenajad.
Sina oled see, kes toob esile võimalusi teistele,
mitte see, kes sõltub teiste armuandidest.
Seda tuleb muidugi tasakaalustada. Me oleme ju teelised.
See maailm pole meie kodu.
Teame, et rändame sellest elust läbi.
Isiklikult Jeesust tundes teame, et meie igavene kodu on Taevas.
See on võimas tõotus usklikele. Teatud mõttes oleme me palverändurid.
Me asume küll maailmas aga me pole maailmast.
See aga ei tee meid teistest paremaks.
Me oleme lihtsalt armu vastu võtnud.
Võime tänada Jumalat selle eest, et Ta meiesugustele
on andnud võimaluse. Olles positsioneerunud kui maaomanikud,
võime me teha teistele seda head, mida igatseme.
Me pole piiratud. Jumal on meie kõigisse
pannud erineva kutsumuse oma tahte kohaselt.
See võib olla hoopis midagi muud kui need asjad, millest rääkisin.
Psalm 84:6 on kirjas: "õnnis on inimene,
kelle tugevus on sinus, kelle mõttes on pühad teekonnad."
Teisisõnu on tegu inimesega,
kes suundub kuskile. Ta on teekonnal.
Nad mõistavad, et nende teekond on kestab vaid teatud aja.
Usklikena me teame, et oleme teel igavikku.
Milline aga peaks olema meie hoiak sel teekonnal?
"Kuna ma olen juba teel taevasse, ei sõltu ma majast ja asjadest."
Kui mõtleme vaid seda, mida vajame, siis meie mõtlemine kitseneb.
Psalm 84:7on kirjas:
"Nutuorust läbi käies teevad nad selle allikate maaks;
ka varajane vihm katab neid õnnistusega."
See maalib pildi kellestki, kes on teekonnal
ja kelle tugevus on Jumalas. Sel teekonnal lähevad nad läbi
katsumustest ja kannatustest. Sel teel olles jäid nad Jumala
tõotustesse jätkuvalt uskuma ning olid pühendunud.
"Nutuorust läbi käies teevad nad selle allikate maaks;
ka varajane vihm katab neid õnnistusega."
Nad olid teekonnal õnnistuste suunas, sest nende süda rõõmustus
Issandas ja nad püsisid rajal.
8.salm: "nad saavad rammule rammu lisaks"
Nad pole saba, vaid pea. Mitte nagu koerake,
kes oma saba taga ajab. "saavad rammule rammu lisaks"
Peaksime oma teekonda vaatama igavikulisest vaatenurgast.
Jeesus on toonud meile uue lepingu. Ometi aga on nii Vana
kui ka Uus Testament, täis igavikulisi ja kehtivaid põhimõtteid.
Sel teekonnal peame olema pühendunud
rammule rammu lisaks saama.
Usun, et on igavikulise tähtsusega mõelda järgnevatele põlvkondadele.
Olla see põlvkond, kes rajab tugevuse järgnevale põlvkonnale.
Parim, mida me võime oma lastele ja ka kõikidele teistele
meie ümber pärandada, on Jumala armastus.
Armastada on parim asi,
mida me eales teha võiksime. Õpetada jumalakartlikkust
ja väärtuseid. See on parim pärandus,
mida keegi eales omada võib. Nutuorust läbi käies olge pühendunud
muutmaks seda õnnistustega kaetud allikate maaks.
Saage rammu rammule lisaks. Mõelge sellele.
See on väga väeline mõte. Seisan usus, et võiksite astuda
suurematesse õnnistustesse.
On väga frustreeriv tunda suutmatust end liigutada
ja jääda jõude seisma oma olukordade tõttu.
Mis iganes paneb sind tundma suutmatuna või limiteerituna seoses
Jumala kutsega oma elus.
Ükskõik, milline on ka sinu olukord füüsiliselt poleks,
Jumala tahe pole meie jaoks limiteeritud.
Tahan julgustada meid välja astuma ja olema julgustuseks
ning õnnistuseks teistele inimestele meie ümber.
Armastan lugu maaomanikust. Ta omas viinapuu aedasid.
See pani ta positsiooni, kus ta sai palgata inimesi.
Ma ei tea, mida teie arvate omandiõigusest.
Kui me aga mõtleme kaugemale iseendist, saame olla häälestunud
teistele võimaluste andmiseks.
Ära tundes, et oled pea ja mitte saba Jumalas,
näed ka võimalusi teistele õnnistuseks olemiseks Jumala abiga.
Nii oled positsioneerunud väeliselt teisi aitama.
Meie peres olid rasked ajad alates aastast 2010
kuni 2011.aasta lõpuni.
Minu abikaasa Michael jäi väga haigeks.
Selle aja jooksul tehti talle 8 operatsiooni.
Sellepärast pidime veetma ka palju aega haiglas.
Sellistel aegadel pead sa lihtsalt jääma tugevaks ja uskuma,
et tuled sellest välja. See on vaid üks periood elus.
Pead jääma tugevaks ka teiste jaoks.
Sellest perioodist tuleb lihtsalt läbi minna.
Olime lihtsalt hämmingus kõigest toest,
mida saime oma koguduselt. Meie toiduvarude eest hoolitseti.
Inimesed kandsid hoolt meie laste eest.
Tundsime tõelist tuge ja armastust.
Michaeli viimane operatsioon leidis aset 2011. aasta oktoobris.
See oli ka aeg, kus me nägime valgust tunneli lõpus.
Mõistsime, et nüüd algab paranemine.
See oli ka minu jaoks hetk, kus tundsin, et tahan aidata teisi.
Tahtsin olla õnnistuseks. Kui küsisin, kes vajaks abi
öeldi mulle, et vajatakse kedagi, kes kordineeriks toitlustust haiglates.
Tundsin kohe, et see on just mulle.
Meile antakse teada, kui keegi on sattunud haiglasse,
kes vajab abi. Seejärel helistan ma kokku
naisterahvad, kes soovivad aidata toitude valmistamisel.
Ka kõige lihtsam toidukorraga varustamine on suuremaks
õnnistuseks kui arvasin.
Jagades süüa avad ukse inimesele kogemaks Jeesuse armastust.
Siin ma olen
taas põlvedel
annan üle kõik
annan kõik
Leia mind siit
Issand kui Sa tõmbad mind enda lähedale
olen meeletu Su järele
vajan Sind nii väga
Ma annan end üle
laienda mu südant
et arm ka minu kaudu avalduks
et oleksin janune ja näljas Sinu järele
Tean et kuuled minu hüüdu ja Su käed on minule avatud
kõneta mind
kõneta palun mind
Ma alistun
alistun
tahan Sind tunda enam
tahan Sind tunda rohkem veel
Ma annan end üle Sulle
alistun
Tahan Sind enam tunda
vajan enamgi veel tunda Sind
Nagu jõuduandev tuuleiil
Jeesus võta mind vastu
Issand Sinu tahtmine sündigu
Jumal Sinu tahe sündigu minus
Nagu võimas torm
elusta minu sisemus
Issand Sinu tahtmine saagu tõeks mu sees
Ärkamine: taaselustumine ja ausse astumine
Ülistus on relv.
See pole midagi, mida me lihtsalt teeme konverentsil,
kirikus või autos CD-d kuulates.
Me ülistame ka hingates.
Ärkvel olles me ülistame.
Ka pimedas me ülistame.
Kui me ülistame Jumalat, siis me kinnitame seda,
mida usume olevat tõde meie Jumala kohta.
Me võime olla kindlad selles, et Jumal on suur ja väeline!
Jumalal on kinnisidee. Tema kinnisidee oled sina.
Mis on see, millest sina tahad osa olla?
Mida sina tahad ehitada, muuta ja toetada?
Mida sa tunned, et Jumal on sinu osaks määranud?
Mis on sinu auline kinnisidee?
Mul pole kahtlustki selles, et elu on elamiseks.
Palvetan, et võiksid tunda elu Jeesuses väga isiklikul
ja reaalsel viisil.
Usk ei ole religioon vaid isiklik suhe Jumalaga.
Suhe Jumalaga on võimalik ka sulle läbi Jeesuse armastuse.
Jumal väga õnnistagu teid! Tänan, et olite meiega.
Ma usun, et parim on veel ees.
Tõlge: Triin Pöör